Dollie só jou sitkamer op met 'n knap begroting
JY LEES NOU Dollie só jou sitkamer op met 'n knap begroting
Deur Kim Bougaardt
Die sitkamer nadat dit opgeknap is. 1 Kopervloerlamp R699,99, MRP Home. 2 houtskinkborde R59,99 elk, Poco. 3 Skedel-skildery (50 x 50 cm) R79,99, Sheet Street. 4 Geraamde prent van oë (60 x 60 cm) R399,99, MRP Home. 5 Blougroen strooikussing R99,99, 6 Kano-strooikussing R119,99 en 7 blougroen fluweelstrooikussing R79,99, Sheet Street. 8 Mosterd fluweelstrooi­kussing R139,99, MRP Home. 9 Strooikussing met abstrakte patroon R99,99, Sheet Street. 10 Metaal-en-houttafellamp R499, Poco. 11 Vlootblou chenilledeken R84,99, Pep Home. 12 Katoenoorgooideken R119,99, Sheet Street. 13 Blou ottoman R499,99, MRP Home. 14 Houtskinkbord R59,99, Poco. 15 Swart vaas R59,99, MRP Home. 16 Kaktus- vaas R39,99, Poco. 17 Blou mat (140 x 180 cm) R169,99, Sheet Street. 18 Ivoorkleurige mat (70 x 140 cm) R499,99, MRP Home. Foto: Misha Jordaan.
Dollie jou sitkamer op met moderne items wat jou nie platsak sal laat nie.
Gebruik kussings en dekens om kleur en tekstuur by te voeg.
Drie tot vyf kussings is genoeg, afhangend van jou rusbank se grootte. Speel met skaal en patroon en gebruik interessante vase en klein dekoritems om karakter aan jou sitkamer te verleen.
Die voorkamer voordat dit opgeknap is. Foto: Misha Jordaan
Foto: Misha Jordaan
Dekor begin gewoonlik met kunswerk of dekoratiewe items waarvan kleure by die vertrek se voorkoms en gevoel ingesluit word. Kuns gee karakter aan mure en kan so maklik wees soos seildoeke met die regte voorkoms of kleur.
Hou by drie skakerings in een ruimte en temper dit met ’n neutrale kleur soos wit, swart of grys.
A3-plakkaat R299, Superbalist.com
Protea-muurkuns R199,99, MRP Home
Nagemaakte potplant R16,99, Pep Home
Stal jou eie werk op houtskinkborde uit soos ons regs gedoen het.
DAAR WAS LIG
Die regte beligting doen soveel vir ’n vertrek – dit skep atmosfeer en belig waar nodig, byvoorbeeld in die hoek waar jy graag sit en lees.
Een hooflig in die plafon kan helder lig verskaf en ook met ’n dompel-skakelaar sagter gestel word.
Skep dan poele lig in die vertrek met ’n lamp op ’n boekrak en hoektafel en ’n staanlamp wat lig op jou boek gooi.
Chroom tafellamp met wit lampskerm R399, @home
Dink eers twee keer voor jy ’n meubelstuk uitgooi, al is dit afgeslyt of is jy lus vir iets nuut.
Die rede? Dekorverf is ’n goedkoop en maklike manier om ou items nuwe lewe te gee.
Vaas R79,99, Sheet Street
Nori-tafel R699, Super­balist.com
Magnetiese uurglas R79,99, Sheet Street
Pop-meubel- en dekorverf R99, Superbalist.com
Metaalplanthouer R79,99, H&M
Vaas R49,99, H&M
Ottomans kan as koffietafels of ekstra sitplek dien en is ook ’n uitstekende plek om jou voete op te laat rus ná ’n moeilike dag. Dis die moeite werd om meer op te dok vir items wat lank nuttig sal wees.
As ruimte beperk is, kies ottomans wat ook as bêreplek ingespan kan word.
Lae is groot nuus. Meng en pas teksture in verskillende groottes vir ’n moderne en ontspanne voorkoms. Dit verleen ook warmte aan ’n ruimte.
@Home 0860-576-576; H&M 0860-690-707; MRP Home 0800-212-535; PEP Home 021-234-5678; POCO 021-841-1500; Sheet Street 0800-212-535; Superbalist.com 087-362-7300
Hoewel ons alles in ons vermoë doen om die korrekte pryse te verskaf, kan foute voorkom waarvoor Huisgenoot en die verskaffers nie verantwoordelik gehou kan word nie.
Meer oor: styl| wenke| mooimaak| dekor
Dekor-idees: Kies die regte lig vir elke vertrek
Dekor: So gee jy een kamer twee style
Dekor: Tooi jou huis dié winter in warm juweelkleure
Sakpas geskenke vir ma's wat hou van kos en dekor
Dekor: Stylvolle vensters teen sakpas pryse
Kyk net dié mooi komberse – perfek vir die winter!